
Ministru kabineta rīkojums Nr. 818
Rīgā 2021. gada 11. novembrī (prot. Nr. 74 35. §)
Par apropriācijas pārdali starp Iekšlietu ministrijas budžeta programmām, apakšprogrammām un pasākumiem
· 1. Atļaut Iekšlietu ministrijai pārdalīt finansējumu 1 303 433 euro apmērā, tai skaitā:
· 1.1. budžeta apakšprogrammā 06.01.00 "Valsts policija":
· 1.1.1. samazināt finansējumu pasākumam "Pasākumu plāns noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam" 518 742 euro apmērā un palielināt finansējumu 170 545 euro apmērā, lai nodrošinātu amatpersonu ar speciālajām dienesta pakāpēm otrā līmeņa profesionālās augstākās izglītības ieguvi Rīgas Stradiņa universitātē, 8 000 euro apmērā sociāla rakstura maksājumiem un kompensācijām, 330 702 euro apmērā, lai kompensētu papildu izdevumus (vidējās izpeļņas pieaugums), kas radušies,  nosakot  atlīdzību par darbu paaugstināta riska un slodzes apstākļos saistībā ar Covid-19 infekcijas slimības uzliesmojumu un tā seku novēršanu (turpmāk – atlīdzības ietekmes kompensēšana), un 9 495 euro apmērā, lai nodrošinātu izdienas pabalsta izmaksu amatpersonām ar speciālo dienesta pakāpi;
· 1.1.2. samazināt finansējumu pasākumiem, kas saistīti ar ceļu satiksmes uzraudzības uzlabošanu, 82 615 euro apmērā un palielināt finansējumu 56 132 euro apmērā transportlīdzekļu izpirkšanai pēc nomas termiņa beigām un 26 483 euro apmērā atlīdzības ietekmes kompensēšanai;
· 1.1.3. samazināt finansējumu ilgtermiņa saistību pasākumam "Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana" 103 800 euro apmērā un palielināt finansējumu 103 800 euro apmērā atlīdzības ietekmes kompensēšanai;
· 1.2. no budžeta programmas 07.00.00 "Ugunsdrošība, glābšana un civilā aizsardzība":
· 1.2.1. finansējumu 54 471 euro apmērā, kas paredzēts ugunsdzēsības depo izveidei Ādažos, uz budžeta apakšprogrammu 06.01.00 "Valsts policija" 54 471 euro apmērā atlīdzības ietekmes kompensēšanai;
· 1.2.2. finansējumu 21 237 euro apmērā, kas paredzēts pabalsta izmaksai Iekšlietu ministrijas amatpersonām ar speciālo dienesta pakāpi pēc katriem pieciem nepārtrauktas izdienas gadiem, uz budžeta apakšprogrammu 06.01.00 "Valsts policija" 6 430 euro apmērā, lai nodrošinātu izdienas pabalsta izmaksu amatpersonām ar speciālo dienesta pakāpi, un 14 807 euro apmērā atlīdzības ietekmes kompensēšanai;
· 1.3. budžeta apakšprogrammā 11.01.00 "Pilsonības un migrācijas lietu pārvalde" samazināt finansējumu 13 777 euro apmērā iemaksām starptautiskajās institūcijās un programmās un palielināt finansējumu 11 195 euro apmērā samaksai par virsstundu darbu (saistībā ar pašvaldības domes vēlēšanu norises nodrošināšanu, Fizisko personu reģistra ieviešanu un administratīvi teritoriālās reformas prasību īstenošanu informācijas sistēmās) un 2 582 euro apmērā samaksai par virsstundu darbu un nodarbināto motivēšanai (saistībā ar klientu apkalpošanas darba laika pagarināšanu);
· 1.4. no budžeta apakšprogrammas 38.05.00 "Veselības aprūpe un fiziskā sagatavotība" finansējumu 30 000 euro apmērā, kas paredzēts sporta sacensību organizēšanai, un finansējumu 20 000 euro apmērā, kas paredzēts ēdināšanas izdevumiem, uz budžeta apakšprogrammu 11.01.00 "Pilsonības un migrācijas lietu pārvalde"  50 000 euro apmērā samaksai par virsstundu darbu un nodarbināto motivēšanai (saistībā ar klientu apkalpošanas darba laika pagarināšanu);
· 1.5. no budžeta apakšprogrammas 40.02.00 "Nekustamais īpašums un centralizētais iepirkums":
· 1.5.1. ilgtermiņa saistību pasākuma "Transportlīdzekļu noma" 14 404 euro apmērā uz budžeta apakšprogrammu 11.01.00 "Pilsonības un migrācijas lietu pārvalde" 14 404 euro apmērā samaksai par virsstundu darbu un nodarbināto motivēšanai (saistībā ar klientu apkalpošanas darba laika pagarināšanu);
· 1.5.2. finansējumu 7 000 euro apmērā, kas paredzēts kancelejas preču iegādei, uz budžeta programmu 97.00.00 "Nozaru vadība un politikas plānošana" 7 000 euro apmērā nodarbināto motivēšanai;
· 1.6. no budžeta programmas 43.00.00 "Finanšu izlūkošanas dienesta darbība" pasākuma "Pasākumu plāns noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam" 409 388 euro apmērā uz budžeta apakšprogrammu 06.01.00 "Valsts policija" 235 084 euro apmērā atlīdzības ietekmes kompensēšanai, budžeta apakšprogrammu 11.01.00 "Pilsonības un migrācijas lietu pārvalde" 17 781 euro apmērā samaksai par virsstundu darbu un nodarbināto motivēšanai (saistībā ar klientu apkalpošanas darba laika pagarināšanu) un budžeta programmu 97.00.00 "Nozaru vadība un politikas plānošana" 156 523 euro apmērā nodarbināto motivēšanai;
· 1.7. budžeta programmā 97.00.00 "Nozaru vadība un politikas plānošana" samazināt finansējumu komandējuma izdevumiem 27 999 euro apmērā un palielināt finansējumu atlīdzībai 27 999 euro apmērā, lai nodrošinātu normatīvajos aktos noteikto izmaksu veikšanu sakarā ar darba tiesisko attiecību izbeigšanu ar nodarbinātajiem.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam. 

